उत्तर भारत में अगले 5 दिन भारी बारिश की चेतावनी, अमरनाथ यात्रा लगातार दूसरे दिन रोकी गई
Monsoon Rainfall Tracker State Wise Update; Rainfall Expected in Madhya Pradesh, Rajasthan, Himachal Pradesh, Uttarakhand, Uttar Pradesh, Gujarat, Delhi, Punjab, Haryana, Sikkim, West Bengal  देश के 8 राज्यों में तेज बारिश के चलते बाढ़ जैसे हालात बन चुके हैं। इनमें असम, हिमाचल प्रदेश, उत्तराखंड, केरल, तटवर्ती गोवा-कर्नाटक
देश के 8 राज्यों में तेज बारिश के चलते बाढ़ जैसे हालात बन चुके हैं। इनमें असम, हिमाचल प्रदेश, उत्तराखंड, केरल, तटवर्ती गोवा-कर्नाटक और नगालैंड के कई इलाके पानी में डूब गए।
कर्नाटक में बारिश के चलते अब तक 4 लोगों की जान चली गई। वहीं, उत्तराखंड में 154 सड़कें बंद कर दी गईं। असम के 6 जिलों में 121 गांवों के करीब 22 हजार लोग बाढ़ से प्रभावित हैं।
दिल्ली में शनिवार को मौसम की पहली भारी बारिश हुई। इससे कई इलाकों में सड़कों पर पानी भर गया, जिससे ट्रैफिक की समस्या भी देखने को मिली। फ्लेट की छत का प्लास्टर गिरने से 58 साल की एक महिला की मौत हो गई।
जम्मू-कश्मीर के पुंछ में सेना के दो जवानों के डोगरा नाले में डूबने की आशंका है। अधिकारियों ने बताया- भारी बारिश के चलते डोगरा नाला उफान पर है। दोनों जवान नाला पार कर रहे थे। तभी बहाव तेज होने की वजह से वे बह गए। उनकी तलाश जारी है।
IMD के मुताबिक, अगले 5 दिनों तक उत्तर भारत में तेज बारिश होगी। जम्मू, हिमाचल प्रदेश, उत्तराखंड, पंजाब, हरियाणा और पश्चिम उत्तर प्रदेश में 8-9 जुलाई तक भारी बारिश की चेतावनी है।
दक्षिण कश्मीर में खराब मौसम के चलते अमरनाथ यात्रा लगातार दूसरे दिन रोक दी गई है। भारी बारिश के बावजूद अब तक 84 हजार 768 तीर्थयात्री बाबा बर्फानी के दर्शन कर चुके हैं।
उधर, बद्रीनाथ नेशनल हाईवे पर छिनका के पास लैंडस्लाइड होने से रास्ता बंद हो गया था। हालांकि 5 घंटे बाद शुक्रवार शाम को इसे खोल दिया गया।
केरल के मलप्पुरम, कोझिकोड, वायनाड, कन्नूर और कासरगोड जिलों में यलो अलर्ट जारी किया गया है।
अगले 24 घंटे कैसे रहेंगे…
इन राज्यों में तेज बारिश होगी: मध्य प्रदेश, राजस्थान, हिमाचल प्रदेश, उत्तराखंड, उत्तर प्रदेश, गुजरात, दिल्ली, पंजाब, हरियाणा, सिक्किम, पश्चिम बंगाल, असम, त्रिपुरा, मेघालय, मिजोरम, मणिपुर, अरूणाचल प्रदेश, नगालैंड, ओडिशा, छत्तीसगढ़, झारखंड, महाराष्ट्र, गोवा।
इन राज्यों में हल्की बारिश होगी: बिहार, तेलंगाना में बिजली चमकने के साथ हल्की से मध्यम बारिश हो सकती है।
इन राज्यों में मौसम साफ रहेगा: आंध्र प्रदेश के रायलसीमा, महाराष्ट्र के मराठावाड़ और गंगीय पश्चिम बंगाल, छत्तीसगढ़, झारखंड, आंध्र प्रदेश, कर्नाटक, केरल और तमिलनाडु में बारिश की संभावना नहीं जताई गई है।
अलग-अलग राज्यों से मानसून की तस्वीरें..
जानिए अन्य राज्यों में मौसम का हाल...
MP के 60 फीसदी हिस्से में तेज बारिश, 24 जिलों में हैवी रेन का अलर्ट
पिछले दो दिन से मध्यप्रदेश के 60% हिस्से में तेज बारिश का दौर जारी है। आज जिन जिलों में हैवी रेन का अलर्ट है, उनमें विदिशा, रायसेन, राजगढ़, नर्मदापुरम, धार, नीमच, गुना, अशोकनगर, श्योपुरकलां, अनूपपुर, शहडोल, उमरिया, डिंडोरी, कटनी, जबलपुर, नरसिंहपुर, छिंदवाड़ा, सिवनी, मंडला, बालाघाट, दमोह और सागर शामिल हैं। यहां ढाई इंच से साढ़े 4 इंच से ज्यादा बारिश हो सकती है। कुछ जगहों पर अति भारी बारिश भी हो सकती है। पढ़ें पूरी खबर...
राजस्थान में भारी बारिश, बिजली गिरने से 2 की मौत 
मौसम विशेषज्ञों के मुताबिक राज्य में अगले दो दिन तेज बारिश का दौर बना रहने की संभावना है। इसे देखते हुए मौसम विभाग ने आज भी अजमेर, बारां, भीलवाड़ा, बूंदी, चित्तौड़गढ़, दौसा, धौलपुर, जयपुर, झालावाड़, सवाई माधोपुर, करौली, प्रतापगढ़, कोटा, राजसमंद जिलों के अलावा पश्चिमी राजस्थान के पाली, जालौर, चूरू एरिया में कहीं-कहीं भारी बारिश (50 से 70MM तक) होने का अनुमान जताया है। पढ़ें पूरी खबर...
UP के 55 जिलों में बारिश का अलर्ट, 4 दिनों तक ऐसा ही रहेगा मौसम
यूपी में झमाझम बारिश का दौर जारी है। मौसम विभाग ने आज भी 55 जिलों में बारिश का अलर्ट जारी किया है। अमरोहा, बिजनौर, मेरठ, मुरादाबाद, मुजफ्फरनगर, सहारनपुर और संभल में तेज बारिश होगी। वहीं बदायूं, बागपत, बरेली, गौतमबुद्धनगर, गाजियाबाद, हापुड़, लखीमपुर खीरी, मिर्जापुर, पीलीभीत, प्रतापगढ़, प्रयारागराज, रामपुर, संत रविदासनगर, शामली, सोनभद्र, सुल्तानपुर में भी बारिश की संभावना है। पढ़ें पूरी खबर...
पंजाब के 9 जिलों में बारिश का ऑरेंज अलर्ट, तापमान 3 से 5 डिग्री लुढ़का
मौसम विभाग द्वारा जारी किए गए अलर्ट के अनुसार, आज पंजाब के 9 जिलों जिलों में अच्छी बारिश होगी। इसके अलावा अमृतसर, गुरदासपुर, पठानकोट, फतेहगढ़ साहिब, तलवंडी साबो, बनाला, संगरूर, मोहाली, मोगा, नकोदर, कपूरथला, जालंधर, आनंदपुर साहिब, फगवाड़ा में बारिश का येलो अलर्ट जारी किया है। आज अधिकतर शहरों का तापमान 30 डिग्री से नीचे गिरेगा। यह मौसम रविवार को भी बना रहेगा। पढ़ें पूरी खबर...
हिमाचल पर भारी पड़ेंगे अगले 48 घंटे, 9 जिलों में ऑरेंज अलर्ट
हिमाचल प्रदेश में मानसून फिर एक्टिव हो गया है। बीते 24 घंटे के दौरान कई क्षेत्रों में हेवी रेनफॉल हुआ। मौसम विभाग की मानें तो ऊना, कांगड़ा, चंबा, बिलासपुर, मंडी, शिमला, सोलन, सिरमौर और हमीरपुर जिले में कुछ स्थानों पर भारी से भी भारी बारिश हो सकती है। इसलिए इन जिलों में ऑरेंज अलर्ट दिया गया है। पढ़ें पूरी खबर...
